Diego Maradona

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Diego Armando Maradona Franco
Syntymäaika: 30. lokakuuta 1960
Syntymäpaikka: Lanús, Argentiina
Kuolinaika: 25. marraskuuta 2020 (60 vuotta)
Kuolinpaikka: Tigre, Argentiina
Pelipaikka: hyökkäävä keskikenttäpelaaja
Pituus: 165 senttimetriä
Lempinimi: El Diego   El Pelusita
Junioriseurat
1968–1969: Estrella Roja
1970–1974: Los Cebollitas
1975–1976: Argentinos Juniors
Seurat
| Vuodet | Seura | O | (M) |
| 1976–1981 | Argentinos Juniors | 166 | (116) |
| 1981–1982 | Boca Juniors | 40 | (28) |
| 1982–1984 | Barcelona | 36 | (22) |
| 1984–1991 | Napoli | 188 | (81) |
| 1992–1993 | Sevilla | 26 | (5) |
| 1993 | Newell’s Old Boys | 5 | (0) |
| 1995–1997 | Boca Juniors | 30 | (7) |
| Yhteensä | Yhteensä | 491 | (259) |
Maajoukkue
| 1977–1979 | Argentiina U20 | 24 | (13) |
| 1977–1994 | Argentiina | 91 | (34) |
Valmennusura
1994: Mandiyú de Corrientes
1995: Racing Club
2008–2010: Argentiinan maajoukkue
2011–2012: Al Wasl
2013–2017: Deportivo Riestra (apuv.)
2017–2018: Furaijah
2018–2019: Dorados de Sinaloa
2019–2020: Gimnasia de La Plata 
 Seurajoukkueuran tilastot kattavat vain kansalliset sarjat.
| Mitalit> Miesten jalkapallo.Maa:   Argentiina (pelaajana).MM-kilpailut  | Mitalit> Miesten jalkapallo.Maa:   Argentiina (pelaajana).MM-kilpailut  | Mitalit> Miesten jalkapallo.Maa:   Argentiina (pelaajana).MM-kilpailut  | Miesten jalkapallo> Maa:   Argentiina (pelaajana). |
| --- | --- | --- | --- |
|  Kultaa | Meksiko 1986 | Jalkapallo |  |
|  Hopeaa | Italia 1990 | Jalkapallo |  |
| Copa América  | Copa América  | Copa América  |  |
|  Pronssia | Brasilia 1989 | Jalkapallo |  |
| U-20 MM-kilpailut  | U-20 MM-kilpailut  | U-20 MM-kilpailut  |  |
|  Kultaa | Japani 1979 | Jalkapallo |  |
| U-20 Etelä-Amerikan mestaruuskisat  | U-20 Etelä-Amerikan mestaruuskisat  | U-20 Etelä-Amerikan mestaruuskisat  |  |
|  Hopeaa | Uruguay 1979 | Jalkapallo |  |
Diego Armando Maradona Franco (30. lokakuuta 1960 Lanús, Buenos Airesin maakunta, Argentiina – 25. marraskuuta 2020 Tigre, Buenos Airesin maakunta, Argentiina) oli argentiinalainen jalkapalloilija. Häntä pidetään yhtenä kaikkien aikojen parhaista pelaajista. Lyhyen mutta vantteran Maradonan vahvuuksiin kuuluivat hänen peliuransa aikana nopeus, voima, tekninen taituruus ja peliäly.
Maradona aloitti uransa Argentinos Juniorsissa liittymällä 9-vuotiaana sen junioriseuraan. Ensimmäisen ottelun Argentiinan pääsarjassa hän pelasi 16-vuotiaana. Vuonna 1981 Maradona siirtyi Boca Juniorsiin ja saavutti kaudella maan mestaruuden. Hän oli Argentiinassa viidesti paras maalintekijä. 1982 Maradona siirtyi maailmanennätyssummalla FC Barcelonaan, jossa saavutti Copa del Reyn ja Cup-voittajien cupin voitot. Barcelonasta Maradona siirtyi Italiaan SSC Napoliin. Siellä hän saavutti kaksi Italian mestaruutta sekä UEFA Cupin voiton. Vuonna 1991 Maradona jäi doping-testeissä kiinni kokaiinista ja joutui 15 kuukaudeksi kilpailukieltoon. Kilpailukiellon jälkeen Maradona siirtyi Sevillaan. Hän pelasi siellä yhden kauden, jonka jälkeen siirtyi takaisin Argentiinaan Newell’s Old Boysiin. Hän jäi kiinni uudestaan dopingtesteissä, tällä kertaa efedriinistä, ja joutui jälleen 15 kuukaudeksi kilpailukieltoon. Kiellon jälkeen hän palasi vielä Boca Juniorsiin, kunnes 1997 lopetti ammattilaisuransa.
Maajoukkueessa Maradona voitti yhden MM-kullan Meksikon MM-kisoissa 1986 sekä MM-hopean Italian MM-kisoissa 1990. Hän oli Meksikon kilpailujen paras pelaaja. Hän sai myös yhden nuorten MM-kullan 1979 Japanin MM-kisoissa. Hän pelasi maajoukkueessa 91 ottelua ja teki 34 maalia.
Pelaajauransa aikana Maradona valmensi Mandiyú de Corrientesia ja Racing Clubia. Myöhemmin hän valmensi Argentiinan maajoukkuetta.